da en da nl ca da da de es da da da da da da da da da da da da da da da nb da da de da da en nb tr it nb da da da da da da da da de da da da da da da da da da da da da da nl da en da da es nl da
Fortsat muligt at følge syriske børn i skole | ADRA Danmark
11.8.2021 12:28:11 CEST | ADRA Danmark
EU’s Humanitære Kontor har valgt igen at støtte ADRA Danmarks projekter i Syrien. Hjælpearbejdet indbefatter både skolebørn og civilbefolkningens adgang til rent drikkevand. Indsatsen beløber sig til knap 12 millioner kroner
Skolepiger fra en af de skoler, ADRA har istandsat (Foto: ADRA Syrien)
Næsten 2,45 millioner børn i Syrien går ikke i skole, mens de børn, der har mulighed for skolegang, ofte bliver undervist i overfyldte klasseværelser og i bygninger med utilstrækkelig adgang til vand- og toiletfaciliteter, el og varme. Kort sagt; uddannelsessystemet i Syrien er overbelastet og underfinansieret.
Ifølge data fra UNICEF i begyndelsen af ​​2021 kunne en ud af tre skoler i Syrien ikke længere bruges, fordi de er blevet ødelagt.
”Derfor prioriterer ADRA Danmark i høj grad at hjælpe syriske skolebørn, og det arbejde kan vi nu fortsætte efter at have modtaget lidt over 11 millioner kroner fra EU’s Humanitære Kontor (ECHO),” siger Insa Deimann, humanitær koordinator i ADRA Danmark.
”Med penge oveni fra ADRA Tyskland og fra Danida kan vi nu bruge næsten 12 millioner kroner på at istandsætte skoler, finansiere undervisning og psykosocial støtte til skolesøgende børn, uddele skolematerialer og opkvalificere lærere. Indsatsen finder sted i Idleb, Hama, Lattakia og Rural Damascus. Vi er ret begejstrede.”
ECHO har støttet ADRA’s skoleprojekter i Syrien siden 2016, og indtil nu er 291 klasseværelser blevet istandsat med dertilhørende vand og toiletfaciliteter. 124 nye klasselokaler er på vej, og samlet 4.634 syriske børn bliver givet muligheden for at dygtiggøre sig på skolebænken takket være projekterne.
”Under mit seneste besøg i Aleppo by fortalte lederen for en skole, der for nylig var blevet istandsat, at ca. 600 elever var mødt op til undervisning, så snart skolen åbnede: Børn, der af forskellige årsager tidligere ikke havde været tilknyttet en skole. Aldrig har jeg set elever, der var mere begejstrede for at lære end dem,” fortæller Insa Deimann.
Børnene får adgang til psykosocial støtte gennem skolen; hvilket de ellers ikke bliver tilbudt, som landet ser ud nu. Det gælder børn med traumer efter krig eller en generelt belastende opvækst med fattigdom.
”Ved at muliggøre skolegang investerer vi ikke bare i deres fremtid, de er også mindre udsatte for vold og børnearbejde, og pigerne er mindre tilbøjelige til at blive gift væk i en for tidlig alder,” siger den humanitære koordinator.
Udover skoleprojekterne skal donationen fra ECHO til ADRA gå til vandforsyning og potentielt akut opståede behov for nødhjælp i Syrien.
Skolepiger fra en af de skoler, ADRA har istandsat (Foto: ADRA Syrien)
Information om ADRA Danmark
ADRA Danmark er en stor international udviklings- og nødhjælpsorganisation.
Vores arbejde tager udgangspunkt i et kristent menneskesyn med næstekærlighed og respekt for det enkelte menneske i centrum. Vi arbejder for, at alle mennesker har lige ret, mulighed og håb for fremtiden.
Vi er en del af det globale ADRA netværk, som hjælper mennesker med nødhjælp og langsigtede udviklingsprojekter i mere end 115 lande.
ADRA Danmark er en uafhængig organisation, der støtter mennesker i nød uanset race, køn, seksualitet, politisk eller religiøs overbevisning.
Gennem partnerskaber med lokalsamfund, organisationer og regeringer når ADRA’s verdensomspændende netværk hvert år ud til millioner af mennesker.
Følg pressemeddelelser fra ADRA Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ADRA Danmark
Solceller til vand giver bonuseffekter i Vestdarfur15.8.2022 13:35:44 CEST | Pressemeddelelse
I den tørre sudanesiske stat – Vestdarfur - er opsætning af solceller på vandpumper indtil videre et sjældent innovativt syn i denne del af Sudan. Klima- og miljøbeskyttelse er ikke den primære motivation for borgerne, men en bonuseffekt. Derudover giver solcellerne flere fordele, som styrker fællesskaber, og fællesskaberne skaber udvikling
ADRA Danmark får bevilling på 5 mio. til tørkeramt Etiopien30.6.2022 11:33:32 CEST | Pressemeddelelse
ADRA Danmark har fået en ekstra bevilling fra Udenrigsministeriet til at respondere på tørke- og sultkrisen i Etiopien. Pengene kommer fra en pulje på samlet 50 mio. kroner, der skal hjælpe sultende mennesker over hele Afrikas Horn. For ADRA er det ikke nok kun at mætte munde nu og her
ADRA har fået flere børn i skole i Sydsudan25.1.2022 10:25:52 CET | Pressemeddelelse
Siden 2019 har ADRA støttet eleverne på 11 skoler i det nordlige Sydsudan. Programmet, der har været støttet af Danida, sluttede ved nytår. Resultatet er ikke til at tage fejl af. Langt flere børn og især piger er kommet på skolebænken, hvilket er afgørende for deres videre fremtid
Skab handling med Verdensmålene29.9.2021 10:57:49 CEST | Pressemeddelelse
En ny hjemmeside tager dem ved hånden, som vil gøre noget for at fremme FN’s Verdensmål
Nødhjælp til voksende antal fordrevne i Darfur1.9.2021 06:00:00 CEST | Pressemeddelelse
Vestdarfur i Sudan har været præget af vold og væbnede konflikter mellem etniske grupper siden starten af det nye årtusinde. Antallet af internt fordrevne stiger, samtidig med at verdens nødhjælpsbudgetter falder. Med penge fra Danida og indsamlede midler blandt danskerne støtter ADRA Danmark nu op om en nødhjælpsindsats
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022